Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Javier García Jiménez jaunak aurkeztutako galdera, 75. eta 77. kilometroen artean Ebro ibaiak gainezka egiten badu, uholdea saihesteko N-113 errepidean (Iruña-Madril) egiten ari diren jarduketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Lurralde Kohesiorako Batzordean izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Javier García Jiménez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak Batzordean ahoz erantzun diezaion:

Noiz hasiko dira N-113 errepidean (Iruña-Madril) 75. eta 77. kilometroen artean Ebro ibaiak gainezka egiten badu, uholdea saihesteko beharrezkoak diren jarduketak?

Iruñean, 2020ko urriaren 27an

Foru parlamentaria: Javier García Jiménez